《正月十日小园瑞香盛开》
宋代·葛立方

天上新春破，奇花照野塘。
灵苞泄兰麝，仙骨傲风霜。
未放攒丹粒，初开散粉囊。
亭亭欹宝槛，戢戢动香房。
庐阜移僧钵，平原出相堂。
栾枝识嘉种，桐叶认真香。
左紫空西洛，辛夷谩楚湘。
邀宾须醉赏，莫诉引杯长。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。